मौसम बदलने के साथ बिगड़ने लगी सेहत
तेज गर्मी से बीमार पड़कर लोग इलाज कराने अस्पताल पहुंच रहे हैं। बुखार, उल्टी-दस्त समेत अन्य परेशानियों के चलते मरीज भर्ती भी होने लगे हैं। उल्टी, दस्त से छोटे बच्चे ज्यादा प्रभावित हो रहे हैं, जो जिला अस्पताल समेत निजी नर्सिंग होम व अस्पतालों में लगातार पहुंच रहे हैं। हालत यह है कि शहर में संचालित बच्चों के अस्पताल खुलने के पहले पालक अपने बच्चों को लेकर पहुंच जाते हैं और डॉक्टरों का इंतजार करते रहते हैं।
पिछले हफ्तेभर से गर्मी में तेजी से बढ़ोतरी हो रही है। जिला अस्पताल के महिला वार्ड में बुखार के मरीजों की संख्या सबसे ज्यादा है। अस्पताल के लगभग सभी बिस्तर फुल हैं।
अछोटा निवासी रामबाई ने बताया कि उनके 4 वर्ष के बच्चे को सर्दी, बुखार है, उपचार कराने के बाद भी ठीक नहीं हो रहा है। इसलिए जिला अस्पताल लेकर पहुंची। ग्राम परसतराई के जगतराम ने कहा कि मौसम बदलने पर अक्सर उनकी तबीयत बिगड़ जाती है। इलाज से राहत मिली है। ग्राम तेलीनसत्ती की दिलेश्वरी सप्ताहभर से अपना इलाज करा रही है।
बच्चों में डायरिया और बुखार की शिकायत
बच्चों में इन दिनों डायरिया व बुखार की शिकायत मिल रही है। दस्त और उल्टी होने से शरीर में पानी की कमी हो जाती है। बच्चों में निमोनिया, बैक्टीरियल और वायरल तरीके से फैलता है। जिला अस्पताल में रोजाना 60 से अधिक बच्चों का उपचार हो रहा है। डॉ सीएल साहू, शिशु रोग विशेषज्ञ जिला अस्पताल
धमतरी. बच्चों का उपचार करते डॉ सीएल साहू।
hin_Deva hin_Deva hin_Deva hin_Deva hin_Deva hin_Deva hin_Deva